אבשלום הרשקוביץ

אבשלום הרשקוביץ (נולד ב־21 בספטמבר 1964 בנשר) הוא מנכ"ל ישראלי, שהקים וניהל את קבוצת אלבר.

לימודים
הרשקוביץ גדל מ-1973 בשכונת נוה שאנן בחיפה. הוא בוגר בית הספר היסודי יזרעאליה 1976 ובית הספר תיכון עירוני ג' חיפה 1982.
בשנים 1980–1983 היה שופט כדורגל, עד לגיוסו לצה"ל ב-1983.

בשנת 1989 קיבל תואר ראשון בכלכלה ומדע המדינה בפקולטה למדעי החברה של אוניברסיטת תל אביב. בשנת 1996 קיבל תואר שני בכלכלה חקלאית ומנהל מהפקולטה לחקלאות של האוניברסיטה העברית בירושלים. עבודת התזה שלו הייתה על אמידת הביקוש לפנסיה פרטית בהנחיית פרופ' איל קמחי. השתתף בלימודי מנהל עסקים למנהלים בבית ספר Kellogg למנהל עסקים של אוניברסיטת נורת'ווסטרן בשנת 2000, אשר אורגנו על ידי קבוצת אי.די.בי..

קריירה עסקית
הרשקוביץ החל את הקריירה העסקית שלו כקניין-משווק בחברת שופרסל, בין השנים 1989–1991. בשנים 1991–1993, עבד בחברת איילון חברה לביטוחככלכלן הראשי. במסגרת תפקידו, היה אחראי על התעריף הדיפרנציאלי לביטוח רכב ולפיתוח כלים אנליטיים בתחום הביטוח הכללי.

בקבוצת אלבר
בשנת 1993 ייסד את קבוצת אלבר (בבעלות דיסקונט השקעות מקבוצת IDB ו-GE Capital, חברת בת של ג'נרל אלקטריק), שעוסקת במימון וליסינג לכלי רכב ומכירת כלי רכב, וכיהן בה כמנכ"ל כעשר שנים.

במהלך כהונתו הפך המימון והליסינג החוץ בנקאי בישראל  לנפוץ  ברכישת כלי רכב לשוק הפרטי והעסקי. לרשות בימיו היו נכסים בהיקף כולל של כ־3 מיליארד ש"ח.

במסגרת תפקידו בניהול אלבר הוביל, בין היתר, את הפעולות:
בשנת 1997, רכישת חברת הליסינג הציבורית אוטו ר.צ. הפיכתה לפרטית ומיזוגה באלבר.
בשנת 1999, יצירת שותפות עם GE Capital , חברת המימון החוץ בנקאי.
בשנת 1998, הקמת התשתית ותהליכי העבודה של האיגוח (securitization) בישראל והובלת כ־20 הנפקות בהיקף של כ־2.5 מיליארד ₪.
בשנת 2002 ניהל את מכירת קבוצת אלבר לקבוצת אלעזרא בכ־280 מיליון ₪. בעת המכירה, מנה צי החברה הממומן והמוחכר כ-45,000 כלי רכב ללקוחות פרטיים ועסקיים, בהיקף כספי של כ-2.5 מיליארד ₪.

ניהול חברות
 בין השנים 2003–2011, בחברת גיזה זינגר אבן ושות' לייעוץ פיננסי ועסקי, כיהן כשותף מייסד ויו"ר גיזה זינגר אבן מימון.
 משנת 2003, מנכ"ל בחברת גובלי (מימון והשקעות).
בין השנים 2003–2007, בחברת ISL - החברה הישראלית למימון השכלה גבוהה,, בתפקיד מייסד ומנכ"ל, עד למכירת הפעילות לכלל ביטוח ב־2007 בסכום מוערך של 50 מיליון ₪. בעת המכירה מנו לקוחות החברה למעלה מ־10,000 סטודנטים, בהיקף מימון כולל של כ־150 מיליון ₪.
 משנת 2010, בחברת קמפאלוק וחברות הבת (חברה גלובלית למו"פ בעולם מוצרי הצריכה). בתפקידי מנכ"ל ויו"ר מועצת המנהלים. מוצרי החברה שווקו בכ־35 מדינות ובלמעלה מ־50,000 נקודות מכירה ברחבי העולם לרבות ברשתות השווק וולמארט, וולגרינס, קרפור, מונופרי , CVS Pharmacy , Mercadona  ועוד. בשנת 2020 פעילותה העיקרית של חברת קמפאלוק נמכרה לחברת מורז צמחי מרפא.
 משנת 2020, בחברת רנטסייפ ישראל (חברת פינטק), בתפקידי מייסד ומנכ"ל. החברה מנפיקה ערבויות בנקאיות לשוכרי נכסים ללא צורך בפיקדון..

חבר דירקטוריון
החל משנת 1995 שימש כדירקטור בחברות שופרסל, אילנות דיסקונט קרנות נאמנות, קבוצת שגריר ואופיל מערכות. באסקו ישראל שירותי חשמל ואנרגיה היה יו"ר וחבר דירקטוריון.

חיים אישיים
בשנת 1995 התחתן הרשקוביץ עם מירה, מרפאה בעיסוק. לזוג שני ילדים, מור ורון.

קישורים חיצוניים
 אודות אבשלום הרשקוביץ, באתר חברת Rent Safe
 
 
 פינטק בימי קורונה, פודקאסט דוח פינטק, 16 במרץ 2020

הערות שוליים

אנשי עסקים ישראלים
דירקטורים ישראלים
מנכ"לים ישראלים
בוגרי תיכון עירוני ג' (חיפה)
בוגרי אוניברסיטת תל אביב
תל אביב-יפו: אישים
בוגרי האוניברסיטה העברית בירושלים: הפקולטה לחקלאות
ישראלים שנולדו ב-1964